
Wezareta Karên Derve a Amerîkayê di rapora xwe a salane de cardin rejîma Komara Îslamî a 
îranê weke çalaktirîn piştevanê terorîzmê di cîhanê de nasand. Di raporê de tevîîşare kirin bi 
Hêza Quds a Sipaha Pasdaran weke sereketirîn bask û alava rejîmê bo piştevanî ji terorîzmê li 
derveyî welat de hatiye ku:"Hêza Quds weke beşa operasiyonên derveyî yên Spaha Pasdaran ji 
sedemên sereke yên pêkhatin û piştevaniya terorîzmê tê hesibandin". 

Dîsan daye zanîn ku îran bi piştevanî kirin ji girûpên çekdar yên Rojhilta Navîn, rolek berbiçav li 
nearamî û aloziyan li deverê de heye û bi vî karê xwe bandor û karîgeriya nerênî a rasterast li ser 
hewlên navnetewî ji bo bihêzkirina aştiyê dike û tenahî û seqamgîriya aborî li Dûrgeha Fars de 
berbirûyê metirsiyan dike û zirarê dide geşandina demokrasiyê. 

Rapor herweha îşare bi perwerdehî û teyar kirina endamên Taliban, girûpên çekdar yên şîî li 
îraqê, girûpên tundajo yên Felestînî û Hizbulaha Lubnanê ji aliyê rejîma îranê û baskê 
operasiyonên derveyî yên welat (Sipaha Quds) dike. Ji hêla din ve jî rapor dewleta Sûriyê bi 
hevkarîkirin digel îranê bona şandina çek û pere bo girûpên Felestînî û Hizbulaha Lubnan 
tawanbar dike. 

Daxuyaniya Deftera Siyasî Ya PDKI Bi Hilkevta Koça Dawiya Mamosta Şêx 

Celal Husênî 


H evwelatiyên rêzdar! 

Civatên xelkê Kurdistanê! 

Bi xem û keserekî zêde, roja 21'ê 

Tîrmeha 2010'an, mamosta Şêx Celal Husênî, 
welatparêz û xebatkarê mandînenasê Kurd, 
avakerê Saziya Xebata Kurdistana îranê, bi 
sedema nexweşiyê di yek ji nexweşxaneyên 
bajarê Hewlêrê dilê wî yê pir ji evîna Kurdîniyê 
ji lêdanê ket û bo hertim xatirê xwe ji 
xebatkarên Kurdan xwast. 

Mamosta Şêx Celal Husênî, kesayetiyekî 
naskirî ê Kurd bû ku piraniya temenê xwe bo 
Kurdîniyê û xebat bo dabînbûna mafên netewî 
yên gelê Kurd li Kurdistana îranê terxan kir û 
her bi sedema Kurdperweriyê ve di serdeme 
rejîma Pehlewî de hat zîndanîkirin. Mamosta 
Şêx Celal wek mamostayekî olî gelek qutabî di 
mizgevtên kurdistanê de elemendiye û ji wan 
re basa pirsa Kurdan kiriye Navhatî di xebata 
gelên îranê de bo hiloşîna rejîma Pehlewî 



çalakane beşdarî kir û rolek gimg hebû. Bi 
hatine ser kara rejîma Komara Îslamî a îranê 
bi sedema pêdagirtina wî li ser daxwazên 
berheq ên gelê Kurd ket bin çavedêriyê û 
çepera wî li bajarve bo çiya hat veguhastin, di 


Zarokên azadbûyî yên 

girtigehen Tirkiye tuşi 
nesaxiyên piskolojîkî bûne 

Y ekji berpirsên Civata Mafên 
Mirov li Tirkiyê ragihand ku, 
zarokên ku di girtîgehên dewleta 

Tirkiyê de azad bûne, tûşî nexweşiyên 
piskolojîkî bûne. 

Necdet îpek Yûz , endamê Şêwra 
Birêveberiya Civata Mafên Mirovan li Tirkiyê 
di gotebêjekê de tevî "Aknews"ê, derheq 
rewşa piskolojîkî a zarokên kurd ku di wê 
dawiyê de ji girtîgehê azad bûne, ragihand 
ku ew zarok li girtîgehê de di nava rewşên 
dijwar de jiyane, bi wan re bi şêwaz û 
metodên xirab riftar hatiye kirin û ketine jêr 
îşkencên pisikolojikî û fîzîkî. 

îpek Yûz herwiha ragihand ew hemû ew 
zarokên ku bi tometa beşdarîkirin di 
xebatêntirorîstîde hatibûn girtin, bi tewahî 
nehatine berdan. 

Ji dîtina hinek kesan, bi azadkirina hinek 
zaroka jî girtîgehê, giştî pirs hatine çareser 
kirin û tu pirsek nemaye. 

Wî herwiha domand: Zarokên ku ji 
girtîgehê azad bûne, bi bihîstina dengê 
bêsîma hêzên ewlekarî, dîtina polîsan û 
bihîstina nûçeyên derheq girtîgeh û girtiyan 
tûşî tirs û dilkutok û strêsê dibin û li warê 
derûnî ve têk diçin. Lewra mirov nikare 
bibêje ku her tişt bidawî hatiye. 

Dr. îpek Yûz herwiha zêde kir ku Civata 
Mafên Mirov bi alîkariya Navenda 
Birêvebiriya Dadweriyê ji bo Zarokan, 
raporek di warê rewşa piskolojîkî û fîzîkiya 
ew zarokên Kurd ên ku ji girtîgehê azad 
bûne, amade kirine û dê bona baştirkirina 
rewşa wan a hundirîn hewlê bidin. 


Du çalakên jin ên Iranê xelata 
mafê mirovan a Hilmen- 
Hemtê wergirtin 



Saziya Çavdêrên Mafê Mirovan, nawê 
Perwîn Erdelan û Azîn Îzedîfer, du jinên 
Îranî tevî 40 nivîskar û rojnamevanan di 
welatên cur bi cur ên cîhanê de weke 
serkevtiyên xelatê Navnetewî a "Hilmen- 
Hemt"ê, di sala 2010'an de nasand. 

Xelata Hilmen-Hmt di sala 1990'an, ji bo 
bîranîna Nîlyan Hilmen, şanonivîsê Amerîkî 
û hevala wê Dişîl Hemt, romanivîsa Amerîkî, 
ava bû. Ev xelata bi wan nivîskaran tê bexşîn 
ku seba nîşandana nêrînên cuda û rexnekirina 
desthilatdar û karên hikûmetî tên cezakirin. 

Perwîn Erdelan rojnamevan, çalaka mafê 
mirovan û yek ji pêşengên Kempeyna Yek 
Milyon îmzayan e ku di sala 2007'an de jî 
seba çalakiyên xwe di warê mafên jinan de 
xelatê Olaf Palmê li Swêdê bidest xist. Azîn 
Îzedîfer jî wergêr û nivîskar e, ew herwiha 
hevkarê Saziya Lêborîna Navnetewî bûye. 

Di sala 2009'an de Mihemedsedîq 
Kebûdwend, Asiye Emînî û Yusif Ezîzî 
Benîturuf tevî 33 kesên din ku yên welatên 
cur bi cur ên cîhanê bûn, xelata Hilmen-Hemt 
bidest xistin. Hûşeng Gulşîrî, Teqî Rehmanî, 
Elîeşref Derwîşiyan û Şehram Refîqzade ji 
serkevtiyên salên borî ên xelata "Hilmen- 
Himêt"ê, bûn. 


vê dawiyê de jî li nizîk bajarê Hewlêrê di 
Herêma Kurdistanê de akincî bi bû. Ji 
destçûna mamosta Şêx Celal Husênî xesarek 
mezin bû bo bizava Kurd û kovanek bû bo 
hemû têkoşerên rêya azadiyê. 

Deftera Siyasî ya PDKÎ, tevî nîşandana 
hevxemiya xwe behî û serxweşiyê ji Komîteya 
Navendiya Sazmana Xebata Kurdistana îranê 
û mamosta Şêx Îzedîn Husênî û BabeŞêx 
Husênî û hemû endamên malbata xwedê 
lêxweşbûyê jêrazî û xwe di xema ji destçûna 
mamosta Şêx Celal Husên de bi şirîk û 
hevxem dizane û sebir û aramiyê bo hemû 
aliyekê bi hêvî dixwaze. 

Cihê wî buheşta berîn be û rêya gihîştin bi 
xweziyên wî pir rêvîng be. 

Partiya Demokrat a Kurdistana îranê 
Deftera Siyasî 
22'ê Tîrmeha 2010 'a Zayînî 
31'ê Pûşpera 1389 a Rojî 


Di bûyerek tirafîkê de dilsojekî 
PDKÎ canê xwe ji dest da 



Roja 27.07.2010'an seba wergeriyana 
tirombêlê li devera^Kanîsipî a ser bi Deştebêla 
bajarê Şinoyê de, îsa Nebîzade, kurê Hesen, 
xelkê gundê Delo a devera Dolê a Urmiyê li 
temenê 55 saliyê de koça dawiyê kir. 

Navhatî mirovekî nîştimanperwer û mala wî 
jî li serdemê xebata çekdarî a PDKÎ de cihê 
vehewiyana hêza jrêşmergên Kurdistanê bû. 
Du biraziyên kek îsa b'mavên Kemal û Celal 
Nebîzade şehîdên PDKÎ ne. Herweha niha 
xortek wî jî bi navê Hikmet Nebîzade, 
Pêşmergeyê partiyê ye. 

PDKÎ serxweşiya xwe pêşkêşî malbat û kes 
û karên kek îsa û devera Dolê dike û xwe bi 
şirîkê xema wan dizane. 


Gefxwarina hêzên rejîma îranê bona 
çekdarkirina xelkê gundeke bajarê 
Selmasê bêencam ma 

Çend rojan berî niha, hejmarek ji fermander 
û berpirsên Sipaha Pasdaran û îdareya 
Ewlekariya bajarê Selmasê, çûne gundê 
Herekiyanê û gef ji xelkê wî gundî xwarine ku 
dibe çeka rejîmê hilbigirin yan jî wî gundî vala 
bikin. 

Nûçegihaniya Kurdistanê di vê derbarê de 
da xûya kirine ku, xelkê wî gundî dijî wê gefa 
hêzên rejîmê helwêst ji xwe nîşan dan û dan 
zanîn ku ne çeka rejîmê hildigirin û ne jî gundê 
xwe vala dikin û di gundê xwe de mjûlê 
dabînkirina bijîva jiyana xwe ji rêyek helal de 
dibin. Hêjayî gotinê ye, hêzên rejîmê dema ku 
helwêsta xelkê wî gundî bi vî awayî dîtin, wir 
bi cî hiştin. 

Daxuyaniya Deftara Siyasî a PDKI bi hilkevta bidawîhatina Pilînoma Nehan 


E m hemû aliyek haydar dikin ku 

9'mîn Pilînoma Komîteya Navendî a 
PDKÎ, hilbijartiya Kongireya 14'hem, 

demjimêr 9:30'ê roja 30'ê Pûşpera 1389'ê 
Rojî, hemberî 21'ê Tîrmeha 2010 a Zayînî, bi 
beşdariya endamên eslî, cîgirên Komîteya 
Navendî, cîgirê berpirsê peywendiyên partiyê 
li derveyî welat û nûnerê partiyê li welatê 
Amerîkayê dest bi karê xwe kir û piştî du 
rojan karê berdewam, roja 22'ê Tîrmehê bi 
dawî hat. Pilînomê bi ragirtina deqîqeyek 
bêdengî bo rêzgirtin ji 21'emîn salvegera 
şehîdbûna Dr. Qasimlo û şehîdên Viyenê û 
hemû şehîdên rêya azadiyê dest pê kir. 

Piştî pejirandina destûra karê pilînomê, 
Sekreterê Giştî ê PDKÎ Mustefa Hicrî, raporeke 
siyasî li ser wan guhertinên ku di navbera 
pilînomên 8 û 9'ê de li îranê û deverê 
qewimîbûn, pêşkêşî beşdarên pilînomê kir û 
pêdeçûn bi ser wan biryaran kir ku di pilînoma 
8'an de hatibûn pejirandin û çavaniya 
birêveçûn û biencam gihîştina wan jî hatibûn 
destnîşankirin. 

Di beşeke din a karê pilînomê de Cîgirê 
Sekreterê Giştî, Hesen Şerefî raporek li ser 
memûriyeta çend mehiye xwe bo derveyî 
welat û kar û çalakiyên ku di vê heyamê de 
encam dabûn, tevî nirxandinek li ser kar û 
barên partiyê li derweyî welat û rewşa^ 
opozîsyona Îranî, Kongireya Netewên îrana 
Federal û peywendiyên partiyê tevî 
Enternasyonal Sosyalîst û rêxistinên 
navnetewî û raya giştî a derveyî welat di 
derbarê rewşa Iranê û cih û pêgeha Kurd di 
vê beşê de pêşkêşî pilînomê kir. 

Herwiha di beşeke din a bernameya karê 
pilonomê de, Şerîf Bêhrûz nûnerê partiyê li 
Amerîkayê, tevî baskirin li ser peywendiyên 



PDKÎ û dewleta Amerîkayê rapora komîteya 
kar û barên partiyê li derveyî welat pêkêşî 
beşdarên pilînomê kir. 

Di rapora siyasî a Sekreterê Giştî de, 
dirûstiya helwêsta partiyê li hember 
hilbijartina dehemîn gerra Serok Komariyê li 
îranê û encamên wê û ew pêşbîniyên ku di vê 
peywendiyê de di pilînoma 8'an de hatibûn 
kirin, tekez li ser hatibû kirin. Ev rapore bi 
libarçavgirtina rewşa siyasî ya niha a îranê û 
kirîzên hundirî û navnetewî ku rejîm tevî wan 
berbirû bûye û ev givaşên aborî ên ku piştî 
derkirina çaremîn biryara civata tenahî a ser 
bi Rêxistina Netewên Yekgirtî û dorpêçên 
yekalî ên çend welatan ketiye ser rejîmê, 
pêşbîniya vê yekê tê kirin ku rejîm tevî 
rewşeke xirabtir berbirû bibe. Eva jî di 
demekê de ye ku vê raporê bi hejarî û 
bêderfetî û bilindbûna astê bêkariyê, 
domandina siyasetên tepeserkirin û pêkanîna 
zor û givaşan bo ser xelkê ji aliyê rejîmê ve 
heya beriya hilbijartinan jîîşare hatibû kirin. 
wê raporê piştgiriya PDKI ji bizava siyasî û 
Sekular a xelê, dubare kiribû ku armanca vê 
xebatê bo azadî û demokrasî û dabînbûna 


mafên netewî ên netewên îranê ye, vê raporê 
girîngiyeke taybet dabû girevgirtina xelkê 
kurdistanê di meha Gulana îsal de ku li ser 
gaziya partiyên siyasî ên kurd bi encam gihişt. 
Rol û bandora kurd di asta netewî, deverî, 
îranê û di nav hêzên siyasî ên opozîsyona 
îranê de wek tevgereke cemawerî zeqtir kir û 
di 22'ê pûşpera îsal de jî ciwanên Kurd li 
Kurdistana îranê û li derveyî welat carek din 
emeipdariya xwe bi rê û rêbaza Dr. Qasimlo C 
PDKI nîşan dan. 

Di beşeke din a rapora Sekreterê Giştî de, 
îşare bi rewşa kurd li hemû parçeyên 
Kurdistanê hatibû kirin û rewşa welatên 
deverê, bi taybetîTurkiye û îraqê ketibû ber 
ba^s û herwiha îşare bi hewlên Komara Îslamî 
a îranê bo têkdana rewşê û tevlîhevkirina 
tenahiya deverê hatibû kirin. 

Di vê raporê de kar û tekoşîna partiyê bi 
giştî di navbera du pilînoman de kete ber bas 
û îşare bi pêşveçûna karan di warên 
ragihandina rêxistinî, peywendiyan û 
rêxistinên senfî û sivîl hatibû kirin. 

Di beşa dawîn a karê pilînomê de, 
pêşniyara Komîsyona Siyasî - Nîzamî li 
peywendî di gel çawaniya birêveçûna 
konferansên Navend û komîteyên teşkîlata 
eşkere kete ber bas û hate pejirandin. 

Beşdarên pilînomê dîtin û nerînên xwe li ser 
raporê nîşan dan û piştî pejirandina wan, 
komek rasparde bona baştir bi rêveçûna 
karan di Deftera Siyasî a partiyê de hatin 
pêşkêşkirin. Pilînom êwariya roja Pêncşemî, 
22'ê Tîrmehê bi dawî hat. 

Partiya Demokrat a Kurdistanaîranê 
Deftera Siyasî 31'ê Pûşpera 
1398an a Rojî 22'ê 
Tîrmeha 2010'an a Zayînî 


Cinayetek ku nahê ji bîr kirin 



Nûredîn Sofîzade 


Sala 1367' ê Rojî bi 
liberçav girtina rewşa 
welat, piştî pejirandina 
biryarnameya 598 a 
Şêwra Ewlekar a Saziya 
Netewên Yekbûyî derheq 
qebûlkirina agirbenda 
şerê di navbera îran û 
Iraqê de û vexwarina 


cama jehrê ji aliyê Xumênî ve, Komara Îslamî 
bo çavtirsandin û matkirina dengê nerazîbûna 
xelkê welat û bixasmanî dijberan, pîlan û 
nexşeyek gelek hovane darêt. Ew cinayeta 
jibîrnekirî jî kuştara bikom a girtiyên siyasî bû 
ku Xumênî li futwayekê de fermana kuştina 
hezaran kes ji xortên siyasî ên îranê di 
girtîgehên xwe de bi celadên xwe re ragihand. 
Xumênî di wê nameya xwe de ku roja 6'ê 
Gelawêjê ji bo hemû dadistanan welat 
şandibû, têde biryara pêregihîştina micid bo 
dosyayên girtiyan daye û di wê nameya wî de 
hatiye. Kesên ku di girtîgehên seranserî ên 
welat de li ser helwesta dujminkarane û 
binifaq a xwe rijd û pêdagir in, mehkûm bi 
îdamê ne û diyarîkirina wan jî ji aliyê 
Hucetolîslam Nîyerî, dadgerê Şeriî, Eşraqî 
Dadistanê Tehranê û nûnereke Wezareta 
îtilaatê bihê encamdan. Ewa bû ku deriyên 
girtîgehan bi tewayî hatin daxistin, telefon 


hatin qutkirin, seredanên takekesî û karê 
girtiyan hat qedexekirin, anîn û birina 
nameyan hat rawestandin, radyo û televîzyon 
hatin temirandin û ... 

Piştî wê futwaya Xumênî li hemû girtîgehan 
de darên îdamê hatin çeqandin û rojane bi 
dehan û sedan xortên wê av û axê diçûn bin 
darê îdamê. Pêka serhejmariyên ku heya niha 
hêzên siyasî ên dijberî rejîmê veşandine, navê 
4484 kes ji girtiyên siyasî ên ku li havîna 1367 
a Rojî de îdam kirine, hatiye tomar kirin ku 
bêguman gelek ji wê hejmarê zêdetir in û 
meznatiya wê cinayetê ewqas e ku renge 
aliyên veşartî yên wê heya dehan salên din jî 
nehên eşkerekirin. 

Komîsyoneke 3 kesî pêkhat ku erkê wan 
diyarîkirina qeder û çarenivîsa wan girtiyan bû 
û ji wan re digotin ka tu dê bimirî yan bijî? û 
çend pirsyarên gelek sade ji girtiyan dihatin 
pirsîn weke, tu misilmanî? te bawerî bi Xwedê 
heye? te bawerî bi Buheşt û Cehnemê heye? 
Tu nimêjan dikî? Tu rojiyan digrî? Yan nûnerê 
îtilaatê, Mistefa Pûrmihemedî ji wan girtiyan 
dipirsî, te ew partiya ku tu têde endamî, qebûl 
e? Te Komara Îslamî qebûl e? Tu kadroyê çi 
partiyekê bûy? Şihade kelîma xwe bîne û ..! 

Belê wiha hêsan qedera mirovan dihate 
diyarîkirin ka dê bijît yan jî bimre. Pîlana 
îdamê dest pêkir heya destpêka meha 



Sermaweza 1367' ê tu yek ji malbatên girtiyan 
zanyariyek li ser kes û karên xwe nebûn. 

Piştre bi wê sozê ku nabe serxweşiyê danên, 
bi telefon yan jî name malbatên goriyan 
haydar kirin ku werin wesyetnameyên 
îdamkiriyan bibin. Diyare wesyetname bi 
tewayî hatibîn kuntirolkirin ku tu zanyariyek li 
ser wan îdaman negîjin derve. Piraniya 
îdamkiriyan bi awayê bikom li goristana 
Xaweran hatin veşartin û heya niha jî cihê 
veşartin û çalkirina piraniya wan nexûyaye. 

Zaf kes dibêjin cenazeyên hin ji wan 
şewitandine. Niha take cihê ku malbatên 
goriyên destê cinayeta Komara Îslamî di sala 
1367 a Rojî de berê xwe didinê, goristana 
Xaweran e ku ji bo serê çend salan e kes û 
karên wan goriyan ji bo bîranîna wan li wir 
kom dibin û bêguman bûye cihê nîgeranî û 
lerizîna stûnên kela zulm û zordariya Komara 
Îslamî. 

Qasimlo E Pêşmerge 


2 1 sal bi ser şehîdbûna Dr. 
Abdulrehman Qasimlo re derbas 
bûn. Di wan 21 salan de gelek bas 

û şirove li ser kesayetî û rola Dr. Qasimlo di 
tevgera Kurd li Rojhilatê Kurdistanê û 
nûjenkirina PDKÎ hatine gotin. Basa 
Qasimlo ê dîplomat tê kirin, Qasimlo ê 
rewşenbîr, Qasimlo ê abûrînas, Qasimlo ê 
siyasetvan û hwd. Dema ji bo 21 saliya 
şehîdbûna Qasimlo ji min daxwaz hate kirin 
ku li welatê Austriya (Utrîş) basekê pêşkêş 
bikim, cemedaniya serê Dr. Qasimlo û cilên 
wî yên pêşmergatiyê ji her tiştî pitir bala 
min kişand. Qasimlo ê PÊŞMERGE xwediyê 
gelek taybetmendiyan bû ku heya niha hin 
ji wan di munasibetên cuda de hatine 
baskirin. Qasimlo ê pêşmerge bi huner, 
edebiyat, abûrî, siyaset, rewşenbîrî û 
dîplomasiya xwe PÊŞMERGEYEK Kurdistanê 
bû. Eger mirov bixwaze taybetmendiyên wî 
pêşmergeyê pêşeng, ji "P" ya destpêkê re 
heya "E"ya dawî bi kinî bas bike, Qasimlo ê 
PEŞMERGE xwediyê pênaseyek weha ye: 
Pêsenq 

Dr. Qasimlo pêşengê têkoşîna 
azadîxwaziya gelê Kurd li Rojhilata 
Kurdistanê bû. Ev ne bi tenê weke serokê 
partiyek siyasî, lê weke mamostayekê 
hertim ji hevkar û hevbîrên xwe re sembola 
xwe nû kirin, guhertin, pêşveçûn û nûjeniyê 
bû. Qasimlo ê pêşeng ji bo avakirina 
kultûra demokratîk kedek mezin da. Di 
demekê de ku Rojhilata Kurdistanê ji bo 
guhdarîkirin ji takek pêşeng amade bû, 
Qasimlo basî kultûra xwe bi rêkxistinkirin û 
demokrasiyê da pêş heya ku kultûra 
takperestiyê li Rojhilata Kurdistanê bi cih 
nebe. Di bin mercên dijwar de ev kultûr bi 
lêger û astengan re rû bi rû bû, lê keda 
Qasimlo encam jî dan û bingeha kultûrek 
cuda ya ku rê ji bo demokrasiyê vedike ava 
kir. Rola pêşengbûna Dr. Qasimlo ji kultûra 
siyasî bi der, warên civakî û kultûrî jî bi xwe 
ve digirt. Di hemû salên dijware têkoşîna 
azadiyê û di bin mercên zehmete şer de, 
Dr. Qasimlo rê neda ku jiyana asayî ji 
têkoşîna partiya ku wî serokatiya wê dikir bi 
dûr bikeve. Qasimlo hemû rengên jiyanê 
dihebandin û pêşxistina siyasetê ji 
pêşketina civakê cuda nedikir. Lewma ji bo 
avakirina kultûrek li ser wê bingehê hertim 
di rêza pêşîn ya têkoşînê de bû. 

Ês u azara qel 

Ji Qazî Muhemedê mezin re heya Qasimlo 
û Şerefkendî ê nemir, rêberên PDKÎ di jiyan 
û mirinê de hertim bi gelên xwe re bûne. 
Weke çawan Qasimlo xweşiyên gelê xwe 
parve dikir, di heman demê de jî ew di rêza 


pêşîn ya wan kesayetiyan de bû ku amade 
bûn ji bo xweşiya jiyana gel, bi xwe tama 
êş u azarê ji nêz ve hest pêbikin. Weke 
gelê xwe ev jî rastî koçberî u jiyana bi 
dijwarî hat. Li çiyan, di bin xêwetan de jiya. 
Kete bin barana bombe û topên neyaran. Ji 
nêz ve şer dît u di dawiyê de jî weke hemû 
şehîdên gelê xwe rastî tîra dijminê xwe hat. 
Laşê bi xwînê xemiliye Qasimlo û hevalên 
wî nîşaneya herî xurt bû ku derdixist çawan 
û heya ku Qasimlo di nava êş û azarên gelê 
xwe de dijî. 

Sorisqer 

Şorişgeriya Dr. Qasimlo bi tenê di wê 
yekê de nebû ku wî ji bo guhertina sîstema 
deselatdar û avakirina sîstemek nû kar 
dikir. Wî guhertin ji xwe û ji partiya xwe re 
da destpêkirin. Ji bo ku bingeha guhertinan 
amade bike, Dr. Qasimlo hevbîrên xwe jî 
fêrî guhertinê dikirin. Weke mamostayekê 
ku hertim şagirtên xwe fêrî tiştên nû dike, 
Qasimlo hewl dida ku hevbîrên xwe 
bielimîne kultûrek alternatîv ku rê ji bo 
guhertinên bingehîn di civakê de xweş bike. 
Wî şoreş weke pêvajoya avakirina kultûrek 
alternatîv temaşe dikir 

Mîmar 

Rola Dr. Qasimlo di ji nû ve avakirina 
PDKÎ de xuya ye. Weke çawan di pêvajoya 
guhertina qewareya qewmî re ji bo 
nasnameya nû ya neteweyî, kesayetiyên 
pêşeng weke mîmar û endazyarên 
avakirina qewareya nû rol dilîzin, Qasimlo jî 
karî hesta qewmî li Rojhilata Kurdisstanê di 
çarçoveya PDKÎ de nûjen bike, bixe kanalek 
nû illtevgerek nû ya neteweyî bîne 
meydanê. Dîrok her demê kesayetiyan 
derdixe meydanê ku pêşengiya bizav û 
tevgerên nû bikin. Kesayetiyên ku dîrok 
wan derdixe holê dikarin şopek mezin li ser 
pêvajoyên siyasî danên. Lê kesayetiyên ku 
bi xwe dîrokê çê bikin tak in. Qasimlo yek ji 
wan kesayetiyan bû ku karî dîrokek nû ava 
bike û têkoşîna neteweyî li Rojhilatê 
Kurdistanê bi awayek modern bivejîne û 
bixe ser hêla siyaseta hemdem. 

Evîndarê iivanê 

Kêm kes weke Qasmilo hezkiriyê 
xweşiyên jiyanê bûn. Di gel ku wî hemû 
xweşiyên jiyana xwe kiribûn goriyê 
armanca siyasî, û jiyana xwe bi yekcarî 
xistibû xizmeta neteweya xwe, lê wî tu car 
xemlên jiyanê ji bîr nekirin. Ji pak û 
xawêniya tak û jîngehê re bigre heya 
xurtkirina kultûra jiyanheziyê. Kesên ku 
Qasimlo ji nêz ve nas dikirn an bi wî re kar 
dikirin hertim ken, dilxweşî, jiyanhezî u 
pîtedan bi hemû war û rengên jiyanê li cem 
wî didîtin. 


Her gulek bêhnek û her rengek xemlek 
bû ku tu gav ji ber çavên Qasimlo wenda 
nedibûn. Lewma jiyana şorişgerî û têkoşîna 
siyasî ji wî re rêgir nebûn ku di gel karê 
siyasî, bi kultûr, edebiyat, şeir û dab û 
edetên civak û gelê xwe re jî mijûl bibe. 

Rênîsander 

Pîvanên ku Dr. Qasimlo di siyaseta PDKÎ 
de bi cîh kirin, îro, 21 sal piştî şehîdbûna 
wî, weke çavsax û rênîşanderê rêçika siyasî 
li Rojhilatê Kurdistanê di rojeva gel de ne. 
Qasimlo ji kultûra nefretê bi dûr bû. Lewma 
her derfetek ku biketa dest, bi kar dianî 
heya deriyekê di riya siyasî de veke. Her 
çend ew hewldan bû hegerê şehîdbûna wî, 
lê wî pîvana "di siyasetê de dostê heya 
dawî an dijminê heya dawî nîne" bi cîh kir. 
Qasimlo her weha hewl dida ku di navbera 
dijberiyan de û di rewşên aloz de heya li 
destan tê parseng an balansê biparêze. 

Di gel ku wî hewl dida ku kurdên her 
beşek Kurdistanê bi doza xwe li çarçoveya 
welatê ku lê dijîn re mijûl bin, lê Qasimlo tu 
gav xebata hevbeşe neteweyî ji bîr nekir. 
Ew weke şêvirmendekê hertim bi tevgerên 
Kurd li beşên din yên Kurdistanê re di 
têkiliyan de bû û her gav ku pêwîst didît bi 
şêvr û şîretên xwe doza neteweyî di beşen 
dine Kurdistanê de bi pêş dixist. Qasimlo di 
heman demê de hertim bi rewşenbîr û 
pêşengên Kurd li beşên dine Kurdistanê re 
di têkiliyan de bû û ji bo avakirina kultûra 
hevbeş ya neteweyî rê nîşanî wan dida. 
Mînaka herî diyar ji karê Dr. Qasimlo bo 
piştgirîkirin ji karê hevbeşe neteweyî re 
alîkariya wî ji bo avakirina Enistîtûya Kurd li 
Parîsê di sala 1983 de bû ku bi hîmdariya 
serokê niha yê Inistitûyê Kendal Nezan, 
Qanatê Kurdo, Cigerxwîn, Mam Celal û hwd 
ava bû. 

Gelaledarêi 

Dr. Qasimlo kesayetiyek dûrbîn bû ku 
hem ji bo dema têde dijiya û hem ji 
pêşerojê re xwediyê pilanên demkurt û 
demdirêj yê siyasî bû. Eger hin ji pilanên 
Dr. Qasimlo di piratîkê de pêk nehatibin jî, 
lê wî tu gav bê pilan dest bi karekî nedikir. 
Lewma di dema jiyana Dr. Qasimlo^ de 
mijara sereke di nav rêkxistinên PDKÎ de 
her tim pilanên kar ji bo pêşxistina tevgerê 
bû. 

Efsane 

Qasimlo jiyana xwe kire goriyê azadiya 
gelê xwe, lê piştî şehîdbûnê bû ustûreyek 
neteweyî ku ji bo pêşeroja gelê xwe rastî û 
efsaneyê bi hev re girê dan û ji bo nivşên 
pêşerojê bû efsaneyek ku hertim wê di hizr 
û xeyala keç û xortên welat de zindî 
bimîne. 

Siruşta bedev a Kurdistanê li nav peşqelên agir de ruh dide 



Selîm Zencîrî 

rondik24@yahoo.com 


Komara Islamî 
ya îranê li 
midehê sê 
dehsalên 
desthilatdariya 
xwe de ji hemû 
mafên 

demokratîk û 
berheq yên gelê 
kurd xwe 

parastiye û 
serbarê 


bêmafkirin û bêparkirinê, siyaseta 
çirmisandin û helandina gelê kurdistanê bi 
awayên cur bi cur girtiye ber xwe. Lê li vê 
navberê de serbarê wan tepeserî û 
hovêtiyan, dujminahiya rejîmê li gel xweza 
û siruşta Kurdistanê jî bêhempa ye û heya 
niha bêrehmane siruşt û daristanên 
Kurdistanê bi hêcetên cur bi cur kirine 
goriyê agirê kerb û kîn, xezeb, siyaset û 
serhişkiyên xwe. 

Siruştek ku rengîniyek taybetî daye jiyanê 
û xemlek dilrevîn û bedev daye xwezaya 
kurdistanê û bandorek pir mezin jî di 
rakişandina torîst û gerokan bo kurdistanê 
çêkiriye û bûye bi çavkaniyek baş ya 
dahatê bo xelkê vê deverê. Siruştek 
dewlemend bi çavkaniyên binerd ve ku 
bûye beşek ji dahatê, lê ne ji bo jiyan û 
guzerana xelkê Kurdistanê, belkî ew 
dewlemendî bûye sebebê balkişana zêdetir 
a talançî û timehkarên rejîma îranê. Lewma 
bi salan e ku rayedarên rejîmê vê samana 
kurdistanê talan dikin û niha jî çavê wan 
beredayî nade û pîlanek pir metisîdartir ji 
talanê bo têkdana siruşta kurdistanê dayne 
destpê kirin ku ew jî agir berdana daristan 
û çêrîngehên Kurdistanê ye. 

Eva çend sal in ku Komara dijî mirovî û 
dijî siruşt a Îslamî a îranê li demsalên 
Havînê de bi girtinepêş a siyaseta erdê 
şewitî li Kurdistanê de dest dawêje 
şewitandina daristan û siruşta kurdistanê û 
li midehek kêm de çendîn donim ji 
daristanên Kurdistanê kirine xwelî û bûne bi 
deştek rût û kirêt. Ew siruşta ku emanet û 
mîratê nifşên pêşerojê ye, îsal jî ketiye ber 
xezeba rejîma dijî mirovî û dijî jîngehî a 
Komara Îslamî û niha piştî borîna çend 
heftiyan bi ser vê tirajidiyê xembar de, her 
roj agir berfireh xurttir dibe û xisarên 


qerebûnekirî ji siruşt û samana Kurdistanê 
dide û hêj tu hewl û kiryarek ji bo kuntirol 
û temirandina vê nehatiye encamdayîn û li 
vê derheqê de berpirsiyarên rejîmê û yek ji 
wan jî birêveberê çavkaniyên siruştî yên 
Parêzgeha Kurdistanê bi bêşermiyek tewaw 
ve wan agiran dixe stûyê xemsariya 
şaromendan, germiya seqa û pûşê zaf!!! 

Eve jî li halekê de ye ku li gor esla 50 ya 
Yasaya Bingehîn a rejîmê li rewş û zirûfek 
wiha de divêt hemû nawend û organên 
leşkirî û jîngehî yên rejîmê bona pêşgirtin ji 
xesar û zirarên zêdetir bikewin liv û xebatê. 
Lê em dibînin ku ne tenê hewlê ji bo 
temirandin û kuntirola wê nadin, belkî bi 
xwe pilandarêj û sebebkarê sereke ne, lê ji 
hêla din ve jî amadegiya xwe ji bo 
vemirandin û hevkarî kirin bona kuntirol 
kirina agirê daristanên Rûsiyayê nîşan 
daye!! Lewma ev gotina pêşiyan vir de li 
gor vê helwesta rejîmê bi cî ye em bînin ku 
"Ma gelo çirayek ku ji bo malê hewce be, 
mizgeftê re ne heram e"? 

Para herî zaf ya wan agiran ji ber 
manorên leşkirî, terhên ewlehî yan êrîşên 
rejîmê bo ser sînorên Herêma Kurdistanê û 
topbaranên wan bi hêceta hebûna hêzên 




çekdar yên dijber û neyarên rejîmê 
deverê de tên encamdayîn, beşek din jî bo 
têkdana berqesd a siruşta Kurdistanê. Li 
wan cihên din de jî ku hêj çavkaniya agir 
yan sedemên wê rohn û eşkere ninin, li gor 
gotina xelkê deverê dezgehên agir 
temirandinê û parastina jîngehê yên rejîmê 
ne tenê tu hewl û xebatekê ji bo 
temirandina agir nadin, ji ber ku bi 
afirandina asteng û girêpêçkan ji bo xelkê û 
NGO 'ên alîgirê Parastina Jîngehê, hewil 


dane bi hinceta meseleyên ewlehî pêşiya 
karê xwebexşane û fidakarî û dilsojiyên 
xelkê bigrin û rê nedin wan ku agir 
bitemirînin. Herweha nemaze rê bi 
nûçegihan û wênegirên nûçegihaniyan jî 
nadin ku nizîkî wan deveran bibin daku 
dengvedan li ragihandinan de nebe û li 
bêdengiyek tewaw û xembar de daristanên 
kurdistanê li 1 nav peşqel û guriyên agir de 
ruhê xwe bidin. 

Bi vê çendê jî eyan e ku sedema wan 
agiran, siyaset, pilan û biryarên 
berpirsiyarên payebilind yên rejîma Komara 
Îslamî li kurdistanê de ye ku dujminkarane 
û hovane ketine canê siruşta kurdistanê û 
dixwazin bi têkdana vê xwezaya bedev, vê 
samana dewlemend ji kurdistanê bistînin û 
deverê jî bi vê çendê tevlihev û ewlehî 
nîşan bidin. 

Li gor vê yekê jî karnasên jîngehê li ser 
vê baweriyê^ ne ku ger jinavbirina 
daristanan li îranê de bi vê pêvajoya niha 
dom bike, heya çend salên din em dê 
bibine şahidê jinavçûna yekcarî ya 
daristanan li îranê de, her çend ku renge li 
hin deverên din yên îranê de sedemên din 
yên însanî û siruştî bibine sebebê şewitîna 
daristanan, lê biliberçav girtina wan siyaset, 
îdeolojî, derbasbûyî û kiryarên rejîmê li 
kurdistanê de tu şik û gumanek ji 
desthebûna rejîmê li vê kompiloya mezin 
de nine. Lewma li vê rewş û zirûfê de erkê 
hemû takên neteweya kurd, çalakên warê 
parastina jîngehê û mafên mirov li îran û 
cîhanê de ye ku bi yekxistina deng û hewl û 
xebatên xwe dijî vê siyaseta şaş û 
dujminkarane yên Komara Îslamî, pêşiya 
domandin û berdewamiya siyasetek bi vî 
awayî bigrin û rê nedin ku siruşta 
Kurdistanê zêdetir bibe goriyê siyaseta 
serkut, têkderî û dagîrkariya Komara 
Îslamî. 


Hawirdeya Benzînê bo îranê ji Sedî 50’î daketiye 


Di rapora amadekirî a ji aliyê kompaniyaya 
"Energ Market Consult"ê ve tê gotin di meha 
tîrmeha îsal de, asta hawirdeya(import) benzînê 
bo îranê ji sedî SOîkêm bûye û gihîştiye 60 
hezar bermîlan di rojê de. 

"Wîcay Mokricî" ravyar û amadekarê vê 
raporê ragihand ku di meha pênc a zayînî de 
Benzîna hawirde bo îranê 120 hezar bermîl di 
rojê de bû. berê dihat pêşbînîkîrin ku rêjeya 
hawirdeya benzînê bo Iranê 65 heya 70 hezar 
bermîl di rojê de be. 

Jêrdehatina han piştî pesendkirina durpêçên 
nû pêk hat. Çimku welatên weke Rûsiye, 


Emareta Yekbûyî ên Erebî, şandina benzînê bo 
îranê sekinandin. Niha benzîna îranê zêdetir ji 
aliyê şîrketên Turkî û Çînî ve tê dabînkirin. 

Divê vê yekê jî bibêjin ku kompaniyaya dewletî 
a Malizî a bi navê "Petronas"ê, şandina benzînê 
bo îranê sekinand. Şîrketa Rûsî a bi navê "Luke 
OIî"ê jî ragihandibû ku dê xwe ji dana benzînê li 
derveyî çarçoveya durpêçan, bo îranê biparêze. 
Berê jî kompaniyaya niftî a "Royal Dutch 
Sheirê jî firotina benzînê bo îranê sekinandibû. 
Vê şîrketê jî ji tirsa durpêçên Amerîkayê li dijî 
îranê şandina benzînê bo îranê sekinandibû. 
Kompaniyayên weke Vitol a Siwîsê, Trafigura 


Holandayê, British Petroleum a Berîtaniyayê, 
kompaniyaya Berîtanî - Danmarkî a bi navê 
Shell hatine nava refa şîrketên "Reliance 
Industries", "Glencore" û "Ingersoll 
Rand"ê, ku firotina benzînê bo îranê 
sekinandibûn. 

Di sala 2009'an de beşek zêde ji benzîna 
îranê ji aliyê Emaratê ve ku pitir ji %70 bû, 
dabîn dibû. Mezintirîn dabînkerên benzîna îranê 
di sala borî de Emarat, Hind û Turkemenistan 
bûn. Pêka serhejmariyan di sala borî de %72 
benzîna îranê ji aliyê Emaratê ve dabîn dibû ku 
nirxa wê zêdeyî 3 milyard dolaran bû. Herwiha 
%9/49 benzîna îranê ji aliyê welatê Hindê û 
%4/23 jî ji aliyê Turkemenistanê dabîn dibû. 

Komara Îslamî li dewsa rejîma Sedam de diherike 


Amadekar: Arîn 


P iştgirêdan bi rêçareyên şêtane ji 
aliyê pawanxwaz û xwexwazan ve 
li demên şikest yan binbestên 
metrsîdar de, şêwazên cur bi cur hene. Hin 
ji wan dest didin xwekujiyê û hin jî welat bi 
xwe re ber bi sernişêwiya nemanê ve dibin. 
Li dîroka hevdem de Hîtler ji desteya 
yekem û rejîma Sedam Husên jî li desteya 
duyem de bû. 

Rejîma Komara Îslamî vê dawiyê, xwe bi 
rewşekê re ber bi rû dibîne ku rejîma Beis ji 
ber serhişkiyên xwe bi civaka cîhanî re pêre 
tûş bû û riya berbirû bûnê her wekî Sedam 
Husên girtiye ber xwe. Siyasetek ku 
nemaze nizîk û hevbîrên rejîmê jî ji 
encamên wê bi rijdî nigeran in û dijberî û 
hevrikiyên hundirîn yên wan, eyankerê vê 
yekê ye. 

kiryarên hevşêwe û beramber, 
çawa? 

Rast li vê demê de Wezîrên Derve yên 27 
welatên Yekêtiya Ewropayê, tehrîmên 
yekalî li dijî îranê pesend û fermî kirin. Li 
gor wan tehrîman, YE'ê tevî Amerîkayê, 
cezayên girantir ji biryarnameya 1929 a 
Şêwra ^Ewlekar bi armanca îzoletirkirina 
rejîma îranê ji hêla siyasî û aborî ve xistin 
warê piratîk ve. 

Biryarnameya Şêwra Ewlekar ji bo 
razîkirina Rûsiya û Çînê, warê neft û gazê 
bi xwe ve negirtibû, lê Amerîka, YE û çend 
welatên din weke Kanada, Japon û 
Austoralyayê biryar girtin ku bi pesendkirin 
û birêvebirina yasayên cuda, vê beşê jî 
bixin bin tehrîman. 

Ev tehrîm berî wê ku bi fermî bikewin 
warê piratîk ve, bandora xwe kirine. 

Her terze dij "kiryarên beramber" ji aliyê 
rejîma îranê li hember sepandina wan 
tehrîman ve, pevçûn û berbirû bûna 
rasterast bi Amerîka û Ewropayê li pey xwe 
re tîne. Heya cihekê ku bi lêgerîna gemî û 
barên biguman pêwendî hebe, çunku li gor 
biryarnameyapesendkirî ya Şêwra Ewlekar, 
ger Komara Islamî dest bawêje kiryarek 
hevşêwe yan berxwedana leşkirî, dê xwe 
hemberî rêxistina NY û civaka cîhanî de 
bibîne û eva jî heman rê ye ku Sedam 
Husên hilbijart. 

Ji ber dorpêçên navnetewî li dijî îranê, 
şirketên navnetewî yên Bîmê, piştewaniya ji 
hêlên gemîvaniya Komara ^ Îslamî 
sekinandine, lewma şiyan û karîna îranê ji 
bo veguhastina gelek ji alavên girîng bi rijdî 
kêm bûye û ger vê piştewaniya bîmê bidest 
nexin, tu bender û lengergehek li cîhanê de 
wan wernagire. Lewma ji nebûna gemî û 
hevkarî nekirina gelek ji şirketên Bîme û 
veguhastinê, warê hawirde kirinê dê tûşî 
astengiyan bibe û li aboriya yekpar a cîhanî 
de reviyan ji dest dorpêçan karek pir 
zehmet e. Bi giştî Amerîkayê ji bo bank, 
kompaniyên neftî û aborî yên cîhanî 
peyamek rohn û eşkere heye ku gelo hûn 


dixwazin bi Amerîkayê re ticaretê bikin yan 
bi Komara Îslamî ya îranê re? 

Terhê êrîşa leşkirî amade ye 

Tevî pêşdeçûna demê û sepandina 4 
gerên tehrîman ji aliyê civaka cîhanî ve li 
dijî îranê, rejîma komara Îslamî jî her li ser 
bernameyên navikî yên xwe berdewam e û 
pêşketinên berçav jî bidest xistine û pitir ji 
armancên xwe jî nêzîk dibe, lewma 
nigeraniyên navnetewî jî zêdetir bûne û 
carek din rêçareya leşkirî li dijî rejîma îranê 
li dor sekinandina bernameyên navikî yên 
wî welatî bûye rojev. Wekî diyar e Amerîka 
pitir ji her demek din gihîştiye vê bawerê 
ku ji bo pêşgirtin ji etomîbûna îranê divêt ji 
êrîşa leşkirî mifahê bistînin. 

Mayk Molên, Serokê Sitada hevpar ya 
arteşa Amerîkayê li got û bêjek bi NBC Tv'ê 
re ragihand ku terhê êrîşa leşkirî li dijî îranê 
amade ye. Wî di heman demê de 
nîgeraniya xwe ji encamên vê rêçareyê da 
eyanê û got ku êrîşa leşkirî dikare encamên 
nexwastî li pey xwe re bîne, lê her du jî me 



nerihet dikin, him Komara îslamiya teyar bi 
çeka navikî û him jî êrîşa leşkirî. Lê 
neveşart ku rêçareya leşkirî li destûra kar 
de heya. 

Berî wî jî Maykil Haydin, Serokê berê yê 
SIA'ê ragihandibû ku bi bêencam mana 
hemû hewlên Waşingtonê, êrîşa leşkirî 
îmkana vê heye çunku em got û bêjan 
dikin, ew her li ser bernameyên xwe 
berdewam in, tehrîman dixin ser wan, ew 
her berdewam in. Hewlan ji bo pêşîgirtina 
wan didin, ew her berdewam in, lewma bi 
berdewamiya vê rewşê wusa dixuye ku êrîş 
hetmîtir bûye. 

Eve jî li halekê de ye ku liv û bizavên 
Amerîka li deverê de zêde bûne û nawend 
û paygahên xwe li Asyaya Navîn de ji bo 
êrîşê amade kiriye û çendîn 
gemî(Navgan)ên şer yên hilgirê balafiran li 
Xelîca Farsê de cihgîr kiriye û herweha 
rayedarek leşkirî yê hikûmeta îraqê jî 
ragihandiye ku Amerîkiyan li du mehên 
derbasbûyî de 7 hezar komandoyên xwe 
tevî radarên pêşketî û alavên leşkirî yên 
giran li nizîk her sê xalên sinûrî li gel îranê 
(Mendelî, Emare û Pênciwînê) cihgîr kirine 
ku her yek ji wan îşareyek in bi xweketin û 
xwe berhevkirina Amerîkayê ji bo êrîşê. 

Pîştevaniya endamên ^ Kongireya 
Amerîka ji êrîşa leşkirî ya Îsraîlê li dijî 


îranê 

Ji hêla din ve jî hefteya derbasbûyî bi 
dehan endamên Kongireyê reşnivîsa 
biryarnameyê wajo kirin ku têde piştevanî ji 
êrîşa leşkirî ya Îsraîlê li dijî îranê li egera 
domandina bernameyên navikî yên wê 
kirin. Ew piranî Komarîxwaz bûn û ji mafê 
Îsraîlê bo berevanîkirin ji desthilat û tenahî 
û parastina canê şaromendên xwe bi 
mifahstandin ji her alavek hewce bo 
pêşîgirtin ji gefên etomî yên îranê, 
berevanî kirin. 

Dijkiryara îranê bi wan gefan 

Hevdem li gel wan gefan û bi taybet piştî 
pesendkirina gera 4'mîn ya dorpêçan li dijî 
îranê rayedarên siyasî û leşkirî yên Komara 
Îslamî jî amadebûna xwe bo ber bi rûbûn li 
hember her gef û êrîşekê de ragihandin. 
Ehmed Cenetî li nimêja înê ya hefteya 
derbasbûyî de ragihand welatên ku 
bixwazin balafir û gemiyên me bipişkivînin, 
yan şevatê nedin balafirên me, dê bi kiryar 
û helwesta beramber ya me ber bi rû bibin. 
Çend rojan pêştir jî meclisê terhek pesind 
kir ku li gor wê dewlet neçar dibe derheq 
wan welatan kiryarên hevşêwe encam bide. 

Ji aliyê din ve jî Ehmedînijad çend rojan 
berî niha bas ji terhê êrîşa leşkirî ya 
Amerîkayê bo çend welatên deverê kir û 
got: "Amerîka 1] hizra birêvebrina 

senaryoyekê li dijî îranê ye. Ew dixwazin 
êrîşî çend welatên deverê bikin û paşan jî 
bera êrîşên xwe bidin me, lê ew senaryoya 
wan ya nepenî niha li ber destê me de ye û 
paşan hişyarî da û got: Her welatek bi vê 
senaryoyê re hevkarî û hevrêtiyê bike, îran 
vê kiryarê bi dujminatî dihesibîne û bi tundî 
dê bersiva wan bide". 

Herweha Serdar Yedula Cewanî, Cihgirê 
siyasî yê Sipaha pasdaran jî ragihand ku 
"ger Amerîka biçûktirîn şaşî yan bi xirab 
bilive, emê deverê tevlîhev bikin û herwekî 
me berê jî gotiye ewlehiya Xelîca farsê yan 
bo hemûyan, yan jî bo tu kesê". Mehdî 
Xezaî, Balyozê îranê li NY de got: Li egera 
gihandina kêmtirîn zirara Îsraîlê bi îranê , 
emê hemû eniya şer û Tilavîvê bikişînin 
nava agir û text bikin û ...hwd. 

Her çiqas ku êrîşa leşkirî li dijî îranê jî 
zirar û encamên nigatîv yên xwe hene û tu 
kes yan aliyek xwazyarê vê yekê ninin, lê 
serhişkî û serberedayîtiyên rejîmê vê egerê 
bihêz dike ku welatê me îran tûşî alozî û 
rojreşiyek wiha mezin bibe, lê kar û xebat û 
bizavên rejîmê li arasteyek metirsîdar de 
dimeşe û renge bi zûyî ew terh bikewe 
warê piratîk ve û rejîma, xelkê îranê bike 
mertala serhişkiyên xwe. Lê ya eyan û 
eşkere ev e ku rejîm jî li dewsa rejîma 
Sedam de dimeşe û ev siyaset, axaftin û 
gef, bîranîna siyaseta Sedam Husên û gef û 
gurên berdevkê dewleta wî, Seîd Sehaf li 
ser û bendê êrîşa leşkirî bi îraqê de tînin 
bîra mirov ku bi wan gef û serhişkiyan ve 
serê xwe û rejîma xwe çawan rezîlane 
xwar. 






Agirî 


SIYASI 


Hejmar 140, 7’ê Tebax a 2010 B 


Kuştina şaromendên kurd bi çi mebestekê? 



Mecîd Cinîkanlo 


Rewşa aboriya 

Kurdistanê û 

berbirûbûna^ Komara 
îslamiya îranê bi 
herêmên Kurd akincî 
re, hertim yek ji 


pirsgirêkên desthilatdarên rejîma îranê 
bûye, û hertim bersiva Komara Îslamî bi 
herêmên Kurd akincî, kuştin û tepeserkirina 
Kurdan li vê herêmê de bûye. Rojhilatê 
Kurdistanê herêmekî pan û berfireh e ku li 
bajarê Makuyê ji sînorê Komara 
Azerbaycanê re dest pê dike û heya bajarê 
Abadana li parêzgeha îlamê dirêjî heye. Bi 
giştî Kurdistana Rojhilat, ji çar parêzgehên 
Azerbaycana Rojava Kurdistan, Kirmanşan 
û îlamê pêk tê. Ev xaka pişkek mezin ji 
xaka giştî ya welatê îranê pêk tîne. 

Nifûsa Kurdan li îranê, nêzî çarde milyon 
kesan dibe ku nêzîk bi 2 milîyon ji wan, li 
parêzgehên Xurasan, Gîlan, Qezwîn û 
Azerbaycana rojhilat de dijîn. 

Nifûsa Kurdan Li Kurdistanê nêzî 12 
milîyon kesan dibe, ku 17% ji nifûsa giştî 
ya xelkê îranê pêk tîne. 

Di warê rewşa aborî û çavkaniyên bin 
erdî, Kurdistan yek ji mezintirîn çavkaniyên 
aborî yên îranê ye. Hebûna sînorê hevpar 
tevî Komara Azerbaycan, Turkiye û başurê 
Kurdîstanê, rojhilatê Kurdistanê yek ji 
herêmên sitratejîk li îranê û navçeya 
Rojhilata Navîn e. Kurdistana Rojhilat seba 
sînorê hevpar tevî Turkiyê, wek derwazeya 
welatê îranê bo welatên Ewropî tê 
hesibandin ku salane bi dehan hizar kes, li 
rêya vî sînorî ve serdana îranê dikin û ew 
yek qazancekî mezin ji bo aboriya îranê 
heye. 

Ji aliyekî din ve çavkaniyên jêr erdî wek 
gaz, petrol, zêr, mîs û asin dewlemend û 
zengîniyek pir mezin danewê deverê. 

Zana û pispor dibêjin ku eger Komara 
Îslamî li ser gaza parêzgeha îlamê sermayê 
danê, ev parêzgeha yek ji çavkaniyên herî 
mezin yê gaz cîhanê dikare dabîn bike ku bi 
alîkariya nefta Kirmanşanê dikare rewşa 
aboriya Kurdistanê bi yekcarî biguhere. 

Li parêzgeha Sinê mezintirîn kana zêrê 
cîhanê li wir e ku salane bi dehan hizar 
mîlyonan qazanc ji bo aboriya îranê heye. 

Parêzgeha urmiyê^ wek yek ji herêmên 
herî sitratejîk yê îran û Kurdistanê tê 
hesibandin ku bi hebûna sînorên hevpar, 
siruşta bedev û gola Urmiyê, bandorekî 
mezin li ser aboriya îranê heye. 

Lê sed heyf û mixabin serbarê wan hemû 
zengîniyên welatê Kurdan, Kurd hertim li 
hejariyê de dijîn, û çar parêzgehên 
Kurdisanê li hejartirîn parêzgehên îranê ne. 

Li wan çar parêzgehan de ku bi 
Kurdistanê hatine naskirin, tu karxaneyekî 
weha tuneye, û rejîm jî dewlemend û 
zengînên Kurd ku dikarin li wan herêman 
sermayê danên, neçar dike ku li bajarên 
dinê yên îranê û bi taybetî bajarên Fars 


akincî, sermayeya xwe li wir danên. Bi 
awayekî ku Kurdistan wek herêmekî herî 
paremayî li nav welatekî paremayî de maye 
û ev rewş roj bi rojê xirabtir dibe. 

Rewşa han bûye sebeb ku li wan 
herêman fehşa,îdz, madeyên bêhişker û bi 
dehan pirsgirêkên din yên civakî li nava 
civaka xelkê Kurdistanê bihêne pêş. Pêka 
serjimêriya malpera ÎRNA, parêzgehên 
Urmîye û îlam di warê xwekuştinê de pileya 
herî zêde li îranê de hene. Bêkarî wek yek 
ji pirsgirêkên herî serekî yê xelkê Kurd tê 
hesibandin. 

Nihêrîna ewlehiya Komara Îslamî bo wan 
herêman û bi taybetî ji bo nivşa xwandewar 
û tawanbarkirina ciwanên Kurd bi 
cudahîxwaziyê, hemû bi hevre bûne sebeb 
ku Kurd, îranê bi welatê xwe nezanin û 
parek ji wan ciwanan bi hêviya jiyanekî 
baştir û dirêjîdana bi xwandinê û 
peydakirina karekî, ber bi welatên Ewropî 
ve biçin. 

Parek din ji wan ciwanên Kurd ku derfeta 
xwandin û çûna bo Ewropayê nînin, bi 
neçarî ji bo têrkirina zikê xwe yê hertim 



birçî li sînorê rojhilatê Kurditanê kolberiyê 
dikin, ku rejîma îranê navê vî karî daniye 
"qaçax"? 

Ya rast ev e ku pêka hemû zagonên 
navnetewî dewlet li hemberî dahat û bijîva 
jiyana şaromendên xwe de berpirsyar e û 
divêt desthilatdarên her welatekê ji bo 
xelkê welat kar û jiyana wan dabîn bikin. Lê 
li welatê îranê dewlet xwe li hemberî xelkê 
xwe de berpirsyar nizane û çi hevkariyekê ji 
bo baştirkirina jiyana xelkê nake û bigre 
dahata xelkê welat ji bo grupên tundajo 
yên terorîst dişîne û bi vî awayî xelkê welat 
li hemû mafên xwe yên mirovî bêpar dike. 
Li rewş û zirufekî weha de xelk bi neçarî li 
sînoran kasibiyekî dikin ku tenê zikê xwe 
têr dikin. Li wan sînoran^dewletênjdagîrker 
û bi taybet Komara îslamiya îranê bi 
hezaran mayn çandine ku salane canê 
denan xortên Kurd digire û gelek ji wan jî 
parek ji leşê xwe ji dest didin. 

Serdar Mehmûdî, fermandeyê hêzên 
sînorî yê Komara Îslamî li civîna polîs û 
evlehiya welat da got: Egr çi hebûna 
qaçaxa alavan li sînoran ji ber piştevaniya 


qaçaxçiyan li grûpên dijî şoreşê ye, lê li 
pişkek ji axavtina xwe de got: rewşa 
coxrafiya herêmê û nebûna aboriyekî baş li 
navçeyên sînorî, mezintirîn sebebê vî karî ji 
aliyê xelkê ser sînoran e! 

Wî herweha got ku li dirêjahiya 501 
kîlometriya sînor, yek karxane nîne û seba 
vê rewşa xirab rewşa aboriya xelkê 
sînoran zaf xirab e?!. 

Pêka amarên bilavkirî ji aliyê Ebdulriza 
Mehmûdî li dirêjiya sala 1388'an li sînoran 
336 kes hatine kuştin û 700 kesên din 
hatine birîndarkirin. 

Mehmûdî her wisa got ku li sînorê îran û 
îraqê tu binkeyên leşkerî ên sînorî nînin û ji 
ber vê yekê qaçaxa vî sînorî ji rêya hêzên 
Îranî ve tê kirin? 

Li vir de pirs eve e ku hekî xelk ji bo 
yarmetîkirina bi grûpên bi qiseya Mehmûdî 
dijî şoreşê re qaçaxê dikin, gelo hêzên 
Komara Îslamî çima û ji bo çi qaçaxê dikin? 
Gelo ev yeke vê hindê nade xuyakirin ku 
hêzên Komara Îslamî bixwe wek xelkê 
hewceyî vî karî ne? 

Lê çima Mehmûdî tu carî îşare bi wan jin 
û zarokên Kurd nake ku li ser sînoran ji bo 
2 hezar tumenî canê xwe (bi dest hêzên ku 
dibe parêzerê jiyana xelkê bin) ji dest didin 
û heta kes nabêje ev ji bo çi û bi çi 
tawanekê hatine kuştin jî? 

Gelo karê hêzên Komara Îslamî parastina 
canê xelkê ser sînoran e, yan kuştina wî 
xelkî? 

Rapora saziya mafê mirov li îranê vê 
yekê dide nîşandan ku ji ber nebûna kar û 
dahatê li nav xelke Kurd, parek ji vî xelkî li 
sînoran alavan li îraqê ji bo îranê tînin ku 
piraniya wan jin û zarok in, û ev kare tenê 
ji bo peyda kirina pariyek nan ji bo malê 
ye. 

Di warê tawan nasiyê ve, ev tomet û 
boxtana ku li wan kesan tê kirin, qaçaxa 
alavan e? 

Lê li ber nebûna tu derfetekî karî ji bo vî 
xelkî, ew tawan bi çi awayekî tawan nahê 
hesibandin, çimku ev kar tenê ji bo 
peydakirina bijîva jiyana wan e û dewlet li 
vê tawanê wek tawanbarê sereke tê 
hesêbandin ku nikare jiyana vî xelkî dabîn 
bike. 

Li rewşekî wisa de, ku divêt dewlet 
parêzerê jiyana xelkê be, mixabin Komara 
Islamî li ber dijayetiya xwe ya bi salan, tevî 
xelkê Kurd bi behaneyên curbicur xelkê 
dikuje û bi tu awayekî guh nade 
gazindeyan. 

Roja çarê Puşpera sala 1389'ê hêzên 
rejîma îranê li herêma serdeştê û li gundê 
Dermanawa zarokekî Kurd bi navê zaniyar 
Îbrahîmî kurê Mihemed kuştin? 

Gelo pêka yasayên Komara Îslamî ev 
kuştine diçe qalibê kîjan cezayî? 

Li rastî de kuştina Kurdan li sînorê 
Kurdistana îranê karesatekî mirovî ye ku 
rejîma îranê pêk aniye û rejîm li hemberî 
vê yekê berpirsyar e. 

Turkiye di dema desthilatdariya AKP’ê de 



Şakir Molayî 


Di yekemîn beşa 
gotarê de me bi kurtî 
bas ji çawaniya 
avabûna Komara 
Tirkiyê heya van çend 
salên dawiyê kir û me 
îşare bi vê çendê jî kir 

ku komara han di bin siya yek partî de 
nekarî pirsgirêkên welat bi taybetî 
pirsgirêka herî mezin anku pirsa Kurd 
çareser bike. Di vê beşê de em dê ji dema 
bidestgirtina desthilatê ji aliyê partiyek 
Îslamî anku Partiya Dad û Geşepêdanê 
(AKP) heya niha şirove bikin ku vê partiyê 
çawa û bi çi awayekê karî li hemebr 
partiyên nejadperest û netewî de serbikeve 
û desthilata wî welatî bi tewahî bigre destê 
xwe. 

Yekem, partiya opozîsiyon bi navê Partiya 
Selameta Milî bû ku ji aliyê dadgeha Yasayî 
a Turkiyê ve hat daxistin, piştre endamên 
wê, partiyek din bi navê Refeh 
damezirandin û heyamekê tekoşîna xwe ya 
siyasî bi wî navê domandin, lê piştre ew jî ji 
aliyê dadgehê ve hate daxistin. Piştî wê 
çendê û di encama hevrikiya di navbera 
endamên wê partiyê de, du partiyên din li 
ser vê bingehê hatin damezirandin Partiya 
Fezîlet ku endamên wê piranî xweparêz 
bûn û Partiya Dad û Geşepêdan jî ku 
endamên wê xwediyê îdeolojiyek Îslamî û 
Şoreşvanî bûn. 

"Adalet ve Kalkinma Partisî" (Partiya Dad 
û Geşepêdan)ê, di sala 2001'an û piştî 
daxistina Partiya Refehê ji aliyê hin 
endamên wê partiyê, nemaze Receb 
Tayib Erdogan, Abdulla Gûl, Îdrîs 
Nazim Şahîn, Binalî Yildirim û Bûlunt 
Arîç ve hat avakirin. "AKP" li ser bingeha 
îdolojiya Îslamî ya nerimrew û netewî a 
şoreşvanî hate avakirin ku piraniya 
endamên wê yên partiya Refeh bûn. "AKP" 
her di destpêkê de weke opozîsyona 
hikûmetê kar dikir û karî di demek kurt de 
alîgirên xwe di pirraniya bajarên Turkiyê de 
zêde bike û di hilbijartinan de jî serkevtinê 
bidest bixe. 

"AKP"ê, di 2'ê Cotmeha sala 2002'an de 
di hilbijartina giştî de beşdarî kir û karî ji 
sedî 34,63'ê dengan bi dest bixe û bê ku di 
desthilatê de beşdariyê bike bû opozîsyona 
herî xurt ya hikûmetê. Di hilbijartina sala 
2004'an a herêmî de, ji sedî 41,67'ê 
dengan bi dest anî û bi vî awayî Partiya 
Dad û Geşepêdan karî bingeha xwe di 
Tirkiyeyê de xurt bike, û alîgirên xwe jî roj 
bi roj zêde bike. Her di vê navberê de wê 
partiyê karî bi siyasetên popolîstî hejmarek 
zaf ji kurdên wî welatî jî di rêzên alîgirên 
xwe de bi cih bike. 

Piştî hilbijartinê Recep Tayip Erdogan, 
weke Serokwezîr û Abdulla Gul weke 


Beşa 2 


Wezîrê Karê Derve hatin destnîşankirin ku 
piştre û di sala 2007'an de di hilbijartina 
giştî de karîn ji sedî 46,58'ê dengan bi dest 
bixin, bi vî awayî AKP bi tenê dewletê pêk 
bîne û di vê navberê de jî ji ber hin 
pirsgirêkan Erdogan li gorî yasayên Tirkiyê 
nekarî bibe Serokomar û Abdulla Gul wekî 
Serkomar hate destnîşankirin. Di 
hilbijartinan de "AKP"ê, cuda ji parêzgeha 
Dersîmê di tev parêzgehên din de karî 
nûneran bo Parlemanê bişîne û heya niha jî 
desthilata Tirikiyê bi giştî di destê wê 
partiyê de ye. 


û bi gotina wan hewla çereserkirina pirsa 
Kurd bidin, lewma projeyek bi navê 
'Vebûna Demokratîk' (Pêşxistina 
demokratiyê yan Çareserkirina pirsa 
Kurdan' dest pê kir. Serokwezîrê Tirkiyê di 
Tebaxa 2005'an de hate bajarê Diyarbekirê 
û di axavtina xwe de îtiraf bi vê çendê kir 
ku li Tirkiyê "Pirsa Kurd" rastiyek e û got 
divê ev pirsa çareser bibe. Ji bo çareseriya 
"Pirsa Kurd" jî bal kişanda ser geşar 
demokrasî û sînorên azadiyan di welat ( 

Piştî axavtina Serokwezîr, li ser | 

Kurd gengeşiyeke pirr xurt dest pê kir. 

Di vê qonaxê de grûbek ji siyasetvan û 
rewşenbîrên kurd jî bona ku midaxaleyî vê 
pêvajoyê bikin û bihevre bona dabînkirina 




Xebatên Partiya Dad û Geşepêdanê: 

1. Kêmkirina desthilata Artêşaê di 
pirsên siyasî ên welat de. 

2. Berbirûbûn tevî girûbên ku 
dixwestin derbeya leşkerî li hikûmetê 
bidin (Ergenekon). 

3. Vekirin û nîqaşkirin li ser pirsa 
kurdan 

Her di destpêka desthilatdariya Komarî li 
Tirkiyê, artêşa wî welatî xwedî bandorek 
taybet bû, ji ber ku tev rayedar û 
birêveberên welat leşkerî bûn û bawerî bi 
berfirehkirina desthilata leşkeriyetê di welat 
de bûn, lewma wan bi awayekî xurt 
piştevaniya bihêz kirina Artêşê û hêzên 
ewlehiyê dikirin, ji aliyek din ve pirsa 
hebûna çend netewan li Tirkiyê, sedemek 
mezin bû li ser xurtbûna artêşa di vî welatî 
de. Ji ber vê çendê piştî serkevtina Partiya 
Dad û Geşepêdanê di hilbijartinan de ku 
partiyek Îslamî bû, artêşa welat kete rêza 
dijberîkirin tevî hikûmetê û hewl da ku 
bandor û desthilata xwe li hemeber 
hikûmetê biparêze, ji hêlek din ve hikûmeta 
nû ku artêş li hemberî xwe didît di hewla 
kêmkirina desthilata wê di welat de bû, 
şerê han berdewam kir lê hêdî hêdî 
hikûmeta Erdogan karî desthilata Artêşê 
lawaz bike, lê mixabin serbarê vê çendê 
heya niha jî beşek mezin ya desthilata 
welat di bin kontrola artêşê de ye. 

Lê sêyemîn xal û ya herî giring pirsa 
Kurdan bû. Partiya Dad û Geşepêdan ku 
alîgirên wê yên Kurd jî hene, hewl da ku 
pirsa han bike pirsek rojev û vê pirsê veke 


mafên neteweya kurd xebatê bikin, gaziya 
hemû siyasetvan û reweşenbîrên 
Kurdistanê kirin. Di bersiva vê bangê de, 
roja 4'ê îlona 2005'an, li Enqereyê, sedan 
siyasetvan û rewşenbîrên kurd civîneke 
giştî ji raya giştî û ragihandinên cîhanî re bi 
awayek vekirî lidarxistin. 

Di civîna 4'ê îlona 2005'an de, li bin navê 
"Gelo divê Kurd bi hev re çi bikin?" 
gengeşeyên mezin pêk hatin û beşdarên 
civînê nêrînên xwe anîne ziman. Di encama 
vê civînê û nîqaşên beşdaran de, ji bona ku 
xelk û hêzên welatparêz bi hev re kar bikin, 
biryar hat girtin ku "Girûpa Xebata 
Demokratîk û Netewiya Kurd" (Girûpa 
Xebatê) ava bibe. 

Lê serbarê baskirina pirosêsa vekirina 
deriyê demokrasiyê bi rûyê Kurdan ji aliyê 
AKP ê ve, mixabin bi hegera zelalnebûna 
niyet û zêhniyetên rayedarên dewleta Tirk, 
nemaze berpirsên sereke ên ku ev pirsa 
anîbûne holê, gel û partiyên welatparêz ên 
Kurd li bakûrê Kurdistanê heya niha jî bi şik 
û guman ve mêzeyî vê piroseyê dikin û 
herweha zêdebarê xebat û tekoşîna 
berdewam a dilsoj û rewşenbîr, partî û 
Perlemantarên Kurdan û zext û givaşên bi 
ser wan de, lê heya niha jî ew mijara han 
bêencam maye. 

Lê ger rayedarên niha ên Tirk dixwazin 
ku pirsa Kurd bi awayekî rastîn bihê 
çareserkirin, hewce ye ku bi awayek zelal û 
micid helwêstên xwe bidin eyankirin û ji bo 
guherîna yasaya bingehîn ku sedema 
sereke a çaresernebûna vê pirsê ye gavên 
demokratîk û hewce biavêjin. 

Telaq, diyardeyek ku gefê ji civaka îranê dixwe 





Ceifer Mubeşirniya 


Ji 100 beşdarbûyên kurd di taqîkariya 
zanîngeha Terbiyet Muelim a bajarê Urmiyê 
de 10 kes tên wergirtin 

Di taqîkariya zanîngha "Terbiyet Muelim"a bajarê 
Urmiyê de, bo hilbijartina mamostayên nû, hewil tê dan 
ku rêjeya wergirtina beşdarên Kurd bihê kêmkirin. 

Li gor nûçegihaniya Kurdistanê, di vê taqîkariyê de ku 
roja 3'ê Tebaxa 2010'an, di zanîngeha Navenda 
mamostayên bajarê Urmiyê (Recayî) de hat lidarxistin, 
berpirsên vê zanîngehê gelek pirsyarên siyasî û daxwaza 
karta Besîcîji beşdaran kirin. Tê zanîn hebûna karta 
besîcî, hilgirê îmtiyazekê ji bo beşdaran e. 

Di beşekî pirsyaran de, li ser PDKÎ û Rêxistinên din ên 
Kurdî, pirsyar ji beşdaran hatibû kirin. Piştre bi beşdarên 
Kurd hatiye ragihandin ku wan bi wî awayî ku rejîm 
dixwaze bersiva pirsiyaran nedane. Lewra ji 100 
kesan de tenê 10 kes hatin wergirtin. 


Telaq yan jihevcudabûn, 
ne diyardeyek nû ye û 
tenê taybet bi civakek 
yan çend civakan nîne, 
belkî di pirraniya civakan 


de hebûye û heye û dê hebe. Diyardeyek 
ku bûye sebebê pêkhatina gellek pirsên din 
ên civakî. Lê birastî çima îrorojê bingeha 
malbatê heya vê astê sist bûye? Sedem 
çiye dema keç û xortek ku bi hezaran awat 
û hêviyan jiyana hevbeş bihevre pêk tînin, 
lê piştî çend mehan yan çend salan ji hevdu 
diveqetin? 

Bêşik jihevcudabûn metirsiyek mezin e li 
ser jiyana hevpar û bingeha malbatê têk 
dide. Di bersiva vê pirsê de ku sedemên 
telaqê çine?, mirov nikare serhildana vê 
diyardeyê vegerîne bo yek yan du 
sedeman, belkî gellek fakter hene ku dest 
didin destê hev û dibine sebebê dev 
berdana hezaran jin mêran jihevdu weke: 

- cudahiyên çandî 

- bengdarî 

- xirab reftarkirin 

- hevdu fehm nekirin 

- nasiyarnebûn bihev re 

- tundûtûjîyê 

- hebûna cudahiyên hizrî 

- bêkarî 

- nebûna xweşewîsti yê mêr de 
-dexaleta derdoran 

- cudahiya temen 

- nexweşiyên hundurî 

- pirsên cinsî 

- zewaca bizorî 

Lê piraniya pispor û civaknas li ser vê 
bawerê ne ku zêdebûna bengdarî û bêkarî 
di civakê de, du sedemên sereke ên 
jordeçûna asta telaqê ne. 

Di çarçoveya rejîma Komara Îslamî de, 
jin weke mêran nikarin werin nava bazara 
kar de û ji warê aborî ve alîkar bin ji bo 
malbata xwe. Lewra dabînkirina bijîva 
jiyanê dikeve stûyê mêr û mêr jî seba 
xirabbûna rewşa aborî a welat û nebûna 
delîveyên karî û hebûna giraniyê, nikarin 


bersivdrerê hewcehiyên jiyanê bin. Ewa jî 
dibe sebebê pêkhatina zext û givaşên aborî 
li ser malbatê û di rewşek han de hem jin û 
hem mêr neçar dimînin ku jihevdu cuda 
bin. Kirîzek ku gişt îran tûşî xwe kiriye û 
ligor çavkaniyên rejîmê bixwe niha di îranê 
de zêdeyî 12 milyon kes li jêr hêla hejariyê 
de ne û 25 milyon kes jî hejar in. 

Pirsek din a herî wêranker di welat me 
de, bengdarbûna ciwanan e bi madeyên 
hişber ku di îranê de pirsa bengdariyê yek 
ji sedemên herî bingehîn yên zêdebûna 
rêjeya telaqê ye. Di civaka îranê de zêdeyî 
2 milyon bengdar bi madeyên sirker hene. 

Di îrana bin desthilata rejîma Komara 
Îslamî de, ev du sedemane bandorek pirr 
girîng hebûne li ser têkçûna bingeha 
malbatan û jihevduveqetiyana ciwanan. Ji 
aliyek din ve telaq gellek diyardeyên din ên 
civakî jî diafirîne. Bo mînak bêsepersetbûna 
zarokan û bêparbûna wan ji soz û rehma 
dayîk û bavan, ku mezintirîn piştewan in ji 
bo zarokan. Nemaza di civakên bavserdest 
û olî ên weke îranê de zarok zêdetir ji 
hebûna dayîk bêpar dibin. Çimku ligor 
yasaya welatên han, ger jin û mêrek 
jihevdu cuda bibin, berpirsatiya xwedîkirina 
zarokan dikeve stûyê bav, û dayîk ji zarokê 
tê dûrxistin û bêparkirin. Eva jî bandorek 


nigetîv dixe ser perwerdehiya zarokan û 
gellek kêmasiyên perwerdehî û kemilîna 
kesayetî ji wan re diafirîne. Ji aliyek din ve 
nêrîna sivik a civakê derheq jinên ku tûşî 
telaqê hatine, jiyana jinan zêdetir dijwar û 
zehmetir dike. 

herwiha kêmbûn yan heta nebûna sazî û 
dezgehên piştevanê jinan, jiyana wan di 
civakê de pirr zehmettir kiriye . Çimku di 
civaka me de navendên wisa bihêz nînin ku 
piştevaniyê ji jinebî (bêwe jin) nemaze di 
warê aborî de bikin, lewma jin di civakên 
han de seba wê ku ne dewlet û ne malbat 
piştewaniyek wisa ji wan nakin, heta neçar 
dibin xwefiroşiyê bikin û civak ji wan 
mifaha xirab distîne. Heta jinên ku di 
dezgehên dewletî yan nedewletî de jî kar 
dikin, dîsan dikevin ber destdirêjiya cinsî. 
Ewa jî vedigere ser nêrîna dewlet û beşek ji 
civakê derheq regeza mê,^ çimku 
desthilatdarên rejîma Komara Îslamî bi 
çavek seksî mêzeyî regeza mê dikin û ewa 
jî di yasaya bingehîn a vê rejîmê de bi ronî 
dikeve berçav. Bo mînak rê valakirin ji bo 
anîna 4 jinan ji aliyê mêrekê ve, dana mafê 
xwedîkirina zarokan bo mêr û rê valakirin ji 
bo mêrê bona anîna keça 9 salî û... vê 
rastiyê zêdetir me re dide îsbatkirin. 


40 Milyon kes li îranê de hejar in 

Piştî niqaşên zor li ser vê hindê ku gelo 
di îranê de, serhejmariya hejariyê jorde 
çûye yan daketiye, yek ji berpirsên 
Dewletî ku berpirsê serhejmaiya fermî a 
dewletî jî ye, ragihand ku di îranê de 
zêdeyî 40 milyon kes ji nifûsa 70 milyonî 
li jêr hêla feqrê de ne. 

Pêka rapora "ISNA"yê, serokê Navenda 
Serhejmariya îranê got: îrorojê seba 
hebûna bêkariyê, helawsana aborî û 
hebûna perê zor di bazarê de, pitir ji 10 


miloyn kes ji xelkê îranê ketiye jêr hêla hejariyê û 30 milyon kes jî li jêr hêla 
hejariya rêjeyî de ne. 

Iran li warê goriyên bûyerên tirafîkê de, rekordar e 



W: Hemîd Muxtarî 


Rapora fermî a Navenda 
Lêkolîna Wezareta Rê, 
nîşan dide ku îran li warê 
hejmara miriyên bûyerên 
tirafîkî, serweyî welatên 
cîhanê ye. Bi awayekê ku 

di heyamê 14 salan de anku di navbera 
salên 1993- 2007'an de, 267562 kes di 
encama bûyerên tirafîkî de canê xwe ji dest 
dane. 

li gor gotinên berpirsên hat û çûnê, û 
herwiha analîzkirina serhejmariyên berdest, 
li hember her kuştiyekê de, aliyê kêm 10 
kes birîndar bûne. Ger em vê serhejmariyê 
ji xwe re bikin bingeh, dikarin bibêjin ku di 
heyamê wan 14 salan de, nêzkî 3 milyon 
kes di encama bûyerên tirafîkî de, birîndar 
bûne. Herçend eva yekemîn car nine ku 
navendên karnasî derheq vê rewşê, hişyarî 
yê didin hikûmeta îranê. lê eva yekemîn car 
e ku raporek karnasî tevî data û zaniyariyên 
hûr ên serhejmarî di pêwendî tevî xesarên 
tirafîkî di îranê de çap û belav dibe. 

Navenda Vekolînî a Veguhastinê, ku li jêr 
çavdêriya Wezareta Rê de kar dike û yek ji 




navendên herî girîng û cihê bawerî a 
Wezareta Rê ji warê Lêkolînan tê hesêb, vê 
dawiyê raporek belav kiriye ku bi terzekî 
dekomentî, xesarên tirafîkî ên di navbera 
sala 1993-2007'an, di îranê de analîze 
kiriye. 

Pêka vê raporê ew xesarên aborî ên ku di 
sala 2007'an û di encama bûyerên tirafîkî li 
îranê ketiye, nêzîkî 18 hezar û 500 milyard 
tûmen, beramberî 18/5 milyard dolar tê 
texmîn kirin. Ev rapora herwiha nîşan dide 
ku îran di navbera salên 2002-2004'an, 
pileya duhem li warê kuştiyên bûyerên 
trafîkî de bidest xistiye. 

Her ev serhejmariya nîşan dide ku di 
navbera salên 1993-2007'an de nêzîkê 300 
hezar kes di encama rûdana bûyerên tirafîkî 
de, canê xwe ji dest dane. 

Pêka serhejmariya belavbûyî, her 
malbateke Îranî di sala 2007'an de bi 
awayekî navincî bi qasî yek milyon tûmen ji 
bo Rûdana bûyerên tirafîkî, tûşî xesarê 
hatine. 

Ev rapora herwiha bas ji vê yekê dike ku 
xesara 18 milyard dolarî ku tenê di sala 
2007'an û di encama bûyerên tirafîkî de ji 


welatê Iranê ketiye, bi tenê 33 hemberî 
bûdceya niha a parêzerên rêyên welat, 
bûdceya afirandina 2 milyon derfetên karî ji 
bo ciwanan, çêkirina 12 burcên weke 
mezintirîn burca çêbûyî di welatê Dubeyê 
de, yan jî kirîna 60 dane ji balafirên 
"Airbus"ê ye. 

Nêrînek bi ser wan serhejmariyan, nîşan 
dide, ew xesarên ku di encama qewimîna 
bûyerên tirafîkî li îranê di heyamê 10 salan 
de ketiye, beramber e tevî xesarên mirovî 
ên dewrana şerê îran û îraqê. 

Beriya niha jî, Elîreza Zemanî, nûnerê 
meclîsê û endamê Komîsyona Civakî di 
gotûbêjekê de tevî "mêhr"ê, gotibû: Di 
îranê de bûyerên tirafîkî, salane zêdeyî 20 
hezar kuştî û 200 hezar birnîdar bi cî dihêle 
ku em dikarin bibêjin salane em şahidê 
rûdana bûyerekî Sonamî di welatê xwe de 
ne. Wî herwiha got îran ji warê miriyên 
bûyerên tirafîkî, di pileya yekem di astê 
cîhanê de ye. Eva jî di halekê de ye ku 
hejmara tirombêlan di gellek welatan de, 
zêdeyî hejmara tirombêlan di îranê de ye. 


Daxwaza zimanê dayîkî û tepesrkirina xwenîşanderên 

1 /v • /v a ;1 1 a 1 • rn a /v 

aligire Futbole li Tewreze 


Xwenîşandana aram û bêdeng a Azeriyên 
alîgirê tîma fotbola "Tiraktorsaziyê", tevî êrîşa 
memûrên dijî Şoreş a Tewrêzê berbirû bû û bi 
vê sedemê çend kes hatin girtin. 

Li gor Nûçegihaniya "Sawalan Sisî"ê, roja 
l'ê Tebaxa 2010'an, xwenîşandana han ku di 
navenda bajarê Tewrêzê û li ser daxwaza 
alîgirên tîma fotbola Tiraktorsziyê, pêk hatibû, 
zêdeyî 2 hezar kesan têde beşdarî kiribûn, lê 
memûrên dije Şoreş û hêzên Intizamî û 
motorsiwarên rejîmê bi bikarîna gaza rondkrêj 
û batoman êrîş kirin ser xelkê û bi vî awayî 
dest bi lêdan û kutana xelkê kirin. 

Tê zanîn ev xwenîşandana xelkê bajarê 
Tewrêzê di encama pişgiriya dewletê ji 
bêhurmetiyên nejadperestane ên alîgirên tîma 
Pirspolîsê bi Azeriyan li dema kêbirkêya 
fotbolê a di navbera tîmên Tiraktorsaziyê û 


Pirpolîsê de çêbû. Fedrasyona fotbola Iranê 
piştî bi dawîhatina wê kêbirkêyê, biryara 
bêparkirina tîma Tiraktûrsaziyê ji amadebûna 
temaşavanan û herwiha dana cezayê nextî bo 
vê tîmê der kir. 

Di vê xwenîşandanê de, çalakên sivîl ên 
Azerbaycanê û alîgirên tîma Tiraktorsaziyê bi 
dana dirûşmên wek: "xwendingeh bi zimanê 
Turkî", "bijî Azerbaycan", "netewa Azerî 
bêhurmetiyekî wiha qibûl nake", "em amade 
ne canê xwe bikin gorî", "em serbazên Babek 
in" û... nerazîbûna xwe li hember dirûşmên 
nijadperestane ên dijî civaka Azerbaycaniyan 
nîşan dan. Tê zanîn, bazariyên bazarên 
Tewrêzê jî bona nîşaneya nerazîbûna xwe li 
hmeber bêhurmetiyên regezperestên Fars û 
piştevanîkirin ji xwenîşanderan, dukanên xwe 
daxistin. Bi gotina şahîdên amade di 



xwenîşandana roja l'ê Tebaxê, 12 kes ji 
çalakên sivîl ên Azerbaycanê, ji aliyê 
memûrên rejîmê ve hatne girtin û îşare bi 
navê du kes ji wan girtiyan, bi navên, 
Mihemed Tacdîhî, çalakê sivîl û Ekber Yawerî 
ji dukandarên pasaja Himet a Tewrêzê kirin. 
Herwiha li hember çarenivîsa wan girtiyan tu 
zanyariyek di ber dest de nine. Hêjayî gotinê 
ye, di mehên borî de, kêbirkiyên tîma fotbola 
Tiraktorsaziyê bûye rê xweşker û hêcetek 
bona baskirina daxwazên netewî û zimanî ên 
Azeriyan û eva jî bûye ciha nerazîbûna 
hikûmetê. 

B i hezaran sal e ku (vêga jî gelek 
civat û civakên kevneşop û 
paşmayî) hestyariya mêran wekî 

kêmanî û serberjêrî, ramîn û fikirîna jinê 
jî wekî bêsincî û hetîketiyeke mezin tê 
dîtin. Bo nimûne: Gava ku lawikekî heft, 
heşt salî digirî, ji aliyê mezinên xwe ve tê 
şermezarkirin û biçûkxistin. Û gelek 
caran jî jê re tê gotin : "Qey tu ne mêrî 
?" an jî: "Ma tu jin î ku tu digirî kuro !?", 
"Mirovên mêr nadin girî." Li aliyê din 
gava ku keçikek neh, deh salî li kûçe û 
kolanan bi hemsalên xwe yên lawik re 
dileyîze, jêre tê gotin: "Tu qîz î, şerm e!" 
an jî ji jineke ku di civata mêran de 
daxive re tê gotin: "Ev wekî mêran 
diaxive. Şerm û fedikirin lê nîn e.!", "Çi 
jina bêedeb" û hwd. 

Raman, wekî berê erk û fonksiyona 
ramîn û hizrîna mirov a ku di jiyana 
civakî de pêk tê, tê zanîn. Ramîn û hizirîn 
rasterê bi axaftine ve girêdayî ne. Bi 
awayekî din di navbera ziman û ramanê 
de rasterê pêwendiyeke zexm û qewî 
heye. Ango, raman di domana 
kartêkeriya (hevbondoriya) hilberîeriya 
mirov a civakî de pêk tê û diperise. 
Raman û ziman tu car nikarin bêyî 
civakîbûnê pêk werin. Ji ber wê ye ku, ji 
bilî mirov tu heyberên din nikarin 
biramin û biaxivin 

Raman şewqdana rasteqîniya heyberî 
(tişteyî) ye. Rasteqînî, bi sehekiyan tê 
fêhmkirin. Rasteqîniya ramanê li têgîn, 
têgih, daraz û dozîneyan dadigere û di 
binhişîna mirov de cih digire. Raman bi 
saya pênc lebatên (azayên) sehekiyê tê 
hîs kirin û hishisandin. Perisîn û kemilîna 
ramanê bi pêçeveçûyin û geşedaniya 
civakê re bi dest dikeve. Lewre, perisîna 
lebat û çalakiyên civakî her gav girêdayî 
pêwendiya kedê ne. Ked û hilberî li 
afirîneriyeke nû dadigere. Afirîneyên nû 
jî zimanekî nû diafirînin. 

Heta ku lebat û çalakiyên civakê pêçve 
neçin, ked; û heta ku ked û afirînerî 
pêşve neçin jî ziman û raman pêçve 
naçin. Ji bo ku ziman û raman pêşve biçe 
hewcetî bi pêçveçûna civakê heye. Ziman 
û raman, bi saya kedê pêşve diçin. Ked û 
hilberî jî mirovahiyê arasteyî ziman û 
ramanên nûjen dikin. Ramanên nûjen 
civakîbûn û gerdûnîbûnê, civakîbûn û 
gerdûnîbûn jî bêhudûdîbûn û 
bêdawîbûnê bi xwe re tîne. Di 
bidestxistina dahênanên(îcadên) nû de 
ziman û raman roleke pir girîng dileyîzin. 


Ziman û raman wekî nenûk û goştin. Ne 
raman bê ziman dibe û ne jî ziman bê 
raman... Jixwe jiyan bêyî herduyan qet 
nabe. Mirov tu car nikare ziman û 
ramanê ji hev û din û biqetîne. Çimkî 
peydarî û qedirbilindiya mirov rasterê 
girêdayî van herdu hêmayên bingehîn in. 
Gava ku mirov ji ziman û ramanê bi dûr 
bikeve ne tu nirx û hêjahiya wî/wê 
dimîne û ne jî cudahiya navbera wî/wê û 
heyberên din 

Wekî ku li jor jî hate diyarkirin, 
rasteqîniya camidî(tişteyî) ango ked û 
lebat, rasterê ziman û ziman jî ramanê 
dixuliqîne. Lewre raman ji liv, bizav û 
çalakiyan pêk tê û dîsa li çalakiyan 
dadigere. Bi kurtayî ziman û raman her 
gav bi tevger û bizavên civakî re 
dikemilin û li gorî kar û kedê teşe digirin. 
Kî çi karî dike li gorî wî karî diaxive û 
dirame. Wekî nimûne: Mirovekî/e 
karmend wekî karmendekî/ê û mirovekî/e 
karker jî wekî mirovekî/e karker diaxive û 
dirame. Her wiha ji ber ku karmend di 
nav karê karmendiyê û karker jî di nav 
karê karkeriyê de sehiciye, her yek ji wan 
derheqa karî xwe de diaxive û dirame. 
îcar rastî ne wekî ku mirovên 
mengîwer(îdealîst) dibêjin "Ji ber ku 
karmend wekî karmend û karker jî wekî 
karker fikiriye bûye karker..." A rast, ji 
ber ku karmend bûye karmend, wekî 
karmend û ji ber ku karker jî bûye 
karker, wekî karker difikire. Bi kurtayî, 
çalakî ji ramanê nayê, Raman ji çalakiyê 
tê. Bi şêweyeke din, raman çalakiyê 
naafirîne, berevajî wê çalakî ramanê 
diafirîne. 

Raman û hişmendî herdu jî berhemên 
mêjiyê mirov in. Mirov jî berê xwezayê 
ye. Her mirov li derdora xwe ya siruştî, 
tevî xwezayê diguhere. Raman, 
şewqdana rasteqîniya jiyana mirov bi 
xwe ye. Ziman jî navgîna vê şewqdanê 
ye. Pêwendiya navbera hilberiyê û ziman, 
û ziman û ramanê pêwendiyeke bir 
pergal û çarenîn e. Ku hilberî tune be 
ziman û ku ziman jî tune be raman tune 
ye. 

Bi serê xwe, ne jîrayiya hestî û ne jî ya 
bîrayî têra stewîn û kemilîna mirov û 
mirovahiyê nake. Divê herdu jîrayiyên 
mirovahiyê her gav li nik hev di zik hev 
de bêne bikaranîn. Qey ku qelsî û 
lewaziya û jin û mêr; û girêdayî wê 
kêmaniya mirov ji holê rabe û mirov bibe 
mirov. 


Kaniya He/bestan 


Kevirên vemirî tîna min 
naşkînin 



Hemû payiz 

li darên te vedilukumin. 

pêl bi pêl 

xwe didim pêş 

û vedikşim.. 

hêrs û evîna min 

di nav destên xwe de 

bigre, 

yan jî bi min re biherike... 
*** 

pişta xwe bide min 

bibe agir, 

bibe birûskvedan.. 


*** 

kevirên vemirî tîna min 
naşkînin. 


*** 

du pencerên vekirî 
pêjneke dirêj, 
û sîtavek... 
her ku nêzîk dibe, 
dibim lehî, 
tevlî te dibim 
da ku çemandina me 
dirêjtir bibe 

*** 

hemû biharên rr 
bi hêla çepê de 
dizîvirin, 
bi hêla lêvên te 
hema bîstikekê 
tenê bîstikekê x 
bi ava min de b< 
bila pêlên min d 
vebrûsin, 
û beravên min 
di xwîna te de I: 
tirej.net 


w n 


de.. 


ji xwe 
srde, 

i çavên te de 


)işkên.. 

Duheftînameyek siyasî, civakî, çandî û hunerî ye ku 
Partiya Demokrat a Kurdistana îranê diweşîne 

http://www.kurdistanmedia.com/kurmanci/index.php 

Navenda bingehîn ya xebata Agirî li Kurdistanê ye. 

Navnîşana derveyî welat: 

AFK B.P. 102- 75623 Paris CEDEX 13 -FRANCE 

E - Mail: aqiri2003@hotmail.com 
aqiri2003@qmail.com, roinamaaqiri@qmail.com 



Endamekî PDKI di bûyerek dilêş de canê xwe 
ji dest da 

Di bûyerek dilêş û xembar 
de, Reûf Xetîbî,^ kadroyê berê 
û endamê PDKÎ li Hewlêrê 
cane xwe jidestda Reûf 
Xetîbî, kurê Ebdulselam, sala 
1981 a zayînî di gundê 
Dulepêsan a ser bi Mehal 
deşta bajarê Urmiyê jidayîk 
bû. Navbirî her di roja 
jidayîkbûna xwe de, diya xwe 
ji dest da û heya temenê 8 
saliyê ji aliyê dapîra xwe ve 
dihat xwedîkirin. ReûfXetîbî 
di sala 2000 a zayîn û di 

temenê 19 saliyê de seba hebûna hesta bilid a a 
welatparêziyê, hate nava refên pêşmergên PDKÎ. Di 
destpêkê de di Navebda 3 a Kurdistanê de hat rêxistin, 
piştre navbirî ji ber destrengînî hunera karîkatorê hate 
çapemeniya Partiya Demokrat û li wir xebata xwe 
domand. Heval Reûf Xetîbî di Komîsiyona Çapemenî de 
weke kadroyekî bişiyan di warê kampiyotêr û dîzayna 
rojanma "Agirî" û "Kurdistan"ê de xebata xwe dimeşand. 
Navbirî di sala 2009'an de li bajarê Hewlêrê akincî bû û di 
teşkîlata eşkere a Partiya Demokrat de hat sazmandan û 
erkê xwe ên welatparêziyê di domand. 

Mixabin Reûf Xetîbî roja 21'ê Tîrmeha 2010'an, di 
bûyerek dilêş li bajarê Hewlêrê de canê xwe ji dest da. 
Termê navbirî di goristana şehîdên Navenda 3 a 
Kurdistanê li Cêjnîkanê de teslîmê axê hat kirin û tevlî 
karwanê Şehîdên Kurdistanê bû. 

Riha wî şad û rêya xebatê bo gihîştin bi azadiyê pir 
rêvîng be. 

19 car zewiciye û dixweze jina 20’ê jî 
bîne 

Zilamekî 61 salî piştî KM Ij H j 

ku 19 car zewiciye, ^ ? 
niha jî dixweze jina 
20'ê bîne, lê vê carê 
bûye evîndarê 
hunermenda mezin a 
welatê xwe Yusra. 

Nêçîrvanekî Misrî yê 
bi navê Hacî Mitewelî 
heya niha 19 jin aniye 

û 15 ji wan berdaye (Telaq daye), 49 zarok û 114 nevî hene, lê 
niha dixweze cardin bizewice û jina 20'ê jî bîne. 

Lê jinanîna vê carê ya wî pir heybetî ye, ji ber ku ew bûye 
evîndarê keça hunermend a bi nav û deng ya Misrê Yusra û ji 
ber wê jî navê keçeke xwe daniye Yusra. 

Avestakurd 





Osman Baydemîr: 

Em daxwaza hikûmeta Otonom ji bo Bakûrê 
Kurdstanê dikin 

Osman 

Baydemîr, Serokê 
Şarevaniya bajarê 
Diyarbekirê, 
daxwaza 
hikûmetek 
Otonom ji bo 
Bakûrê 
Kurdistanê û 
bilindkirina alaya 
Kurdistanê li 

kêleka alaya Tirkiyê kir. 

Li gor rapora "Rewa News"ê Osman Baydemîr li dehemîn 
ahenga siroşt û rewşenbîriyê di Tuncilî de da zanîn, pirsa Kurd ji 
rêya avabûna hikûmetek otonom di Bakûrê Kurdistanê de dê 
were çareserkirin. 

Herwiha Baydemîr ragihand: Kurd jî divê weke netewa Tirk 
bibin xwediyê Perlamanê. Navhatî herwiha got, çê dibe rojekê 
alaya Kurdistanê jî li kêleka alaya Tirkiyê li ser bînayê şarevaniya 
bajarê Diyarbekirê were hildan. 

Hêjayî gotinê ye ku parlemantarên Partiya Aştî û Demokrasiyê 
jî di gelaleyekê de ku pêşkêşî Parlemana Turkiyê kiribûn, 
daxwaza pêkanîna 22 herêmên otonom di Turkiyê de kiribûn. 

Xamineyî: 

Pêşxistina muzîkê dijberî armancên sîstemê 

ye 

Xamineyî, rêberê Komara 
Îslamî a îranê ragihand ku 
pêşxistina muzîkê bi 
armancên rejîmê re dijber e. 

Lê karnasên siyasî li ser vê 
bawerê ne ku Xamineyî bi 
derkirina fetwayên hankî, 
dixwaze civata meleyên 
sunetî ji xwe razî ragire. 

Çimku niha Xamineyî tenê di 
nava vê civata melayan de 
pêgeh û alîgir heye. 

Radyo Firansayê jî her di vê 
derbarê de ragihand: 
nûçenameyekî xwendkarî a 
ser bi besîcê, li van rojane 

nameya besîcekê ji bo Xamineyî çab û belav kiriye ku têde 
ciwanekî 21 salî tevî îlankirina vê yekê ku pirr hez ji hînbûna 
"tar"ê dike, daxwaza agahdarbûn ji nêrîna rêberê rejîma îranê 
dike. Di bersiva namê de, Xamineyî ragihandiye ku herçed 
lêdana mozîk û pêşxistin û pêkanîna kilasên hînbûna muzîkê helal 
e, lê tevî armancên bilind ên rejîma Îslamî li îranê yek nagire. 

Lê karnasê siyasî li ser vê bawerê ne ku ger tiştek ji aliyê olî ve 
helal be, tu kes nikare xelkê neçar bike ku dest ji encamdana wê 
berde. Bi raya karnasan heya niha tu melayekê lêkolînek micid li 
ser muzîkê encam nedaye. 





















